301 338 km2 (72ste)
59 943 933 (23ste)
198,9 / km2 (63ste)
515,2 / myl2
$1 848 miljard (11de)
$30 218 (34ste)
$2 148 miljard (9de)
$35 123 (27ste)
0,881 (25ste) – baie hoog
31,9 – medium
Italië (Italiaans: Italia), amptelik Italiaanse Republiek (Repubblica italiana), is 'n land in die suide van Europa, wat bestaan uit 'n stewel-vormige skiereiland sowel as twee ander groot eilande in die Middellandse See: Sisilië en Sardinië.
Aan die noordekant word dit begrens deur die Alpe, en grens aan Frankryk in die noordweste, Switserland en Oostenryk in die noorde en Slowenië in die noordooste. Die onafhanklike lande van San Marino en die Vatikaanstad is klein ingeslote Italiaanse gebiede. In die suide is die eilandnasie Malta geleë.
Italië is 'n stigterslid van die Europese Unie en van die NAVO. 1999 word die Eurogeldeenheid ingelei en 2002 die Eurobanknote en -muntstukke.
Italië het 'n groot invloed gehad in die kulturele en sosiale ontwikkelinge van die hele gebied rondom die Middellandse See, en het ook die Europese kultuur sterk beïnvloed. Belangrike kulture en beskawings het daar bestaan sedert pre-historiese tye. Na Magna Graecia, die Etruskiese beskawing en veral die Romeinse Ryk wat die area van die wêreld vir eeue oorheers het, was Italië die middelpunt van Europese wetenskap en kuns gedurende die Middeleeue en die Renaissance.
Moderne Italië het eers onlangs 'n staat geword - op 17 Maart 1861, toe die meeste van die state van die skiereiland verenig is onder Koning Viktor Emanuel II van die Savoy-dinastie, wat regeer het oor Sardinië en Piëmont. Die argitekte van die Italiaanse unifikasie was Camillo Benso di Cavour, die hoof minister van Victor Emmanuel, en Giuseppe Garibaldi, 'n generaal en nasionale held. Rome self het vir 'n dekade daarna nog onder die regering van die Pous gebly, en het eers deel van die Koninkryk van Italië geword op 20 September 1870. Die Vatikaan is nou 'n onafhanklike staat binne-in en omring deur Rome.